Suresh 150 Views Gangooly
ఛాంపియన్స్‌ ప్రస్థానమిది..
ఛాంపియన్స్‌ ట్రోఫీ భారత్‌కు ఎప్పుడూ ప్రత్యే కమే. 1998లో మొదలైన ఈ టోర్నీలో భారత్‌ మూడుసార్లు ఫైనల్‌కు వెళ్లింది. 2000 సంవ త్సరంలో ఒక సారి ఓడిపోగా, 2013లో ట్రోఫీని గెలుచుకుంది. అంతకుమునుపు శ్రీలంకతో కలసి సంయుక్తంగా 2002లో ట్రోఫీని పంచుకుంది. ఒకసారి గతాన్ని నెమరువేసుకుంటే.. 1998 విల్స్‌ ఇంటర్నేషనల్‌ కప్‌ : అప్పుడు కూడా 8జట్లే తలపడ్డాయి. భీకరమైన ఫామ్‌లో వున్న సచిన్‌ టెండూల్కర్‌ ఎప్పటిలాగానే తొలి మ్యాచ్‌లో ఆస్ట్రేలియాపై వీరోచిత ఇన్నింగ్స్‌ ఆడాడు.
128 బంతులెదుర్కొని 141 పరుగులు చేసాడు. ఆ మ్యాచ్‌లో భారత్‌ 307 పరుగులు చేసింది. 44 పరుగుల తేడాతో ఆస్ట్రేలియా ఓడింది. తన తదుపరి మ్యాచ్‌ వెస్టీండిస్‌తో జరగ్గా, మెర్విన్‌ దిలాన్‌ అధ్భుతమైన బౌలింగ్‌ ప్రతిభతో సచిన్‌ టెండూల్కర్‌, అజరుద్దీన్‌లను తక్కువ స్కోరుకే అవుటయ్యారు. భారత్‌ నిర్ధేశించిన 242 పరుగుల లక్ష్యాన్ని బ్రయాన్‌లారా (60), చంద్రపాల్‌ (74) మంచి ఆటతీరుతో ఇంకా ఆరు వికెట్లు వుండగానే కరేబియన్‌ జట్టు లక్ష్యాన్ని చేధించగలిగింది. దీంతో భారత్‌ టోర్నీ నుంచి నిష్క్రమించింది. ఐసీసీ నాకౌట్‌ 2000 : సౌరవ్‌ గంగూలి కెప్టెన్‌గా వున్న రోజులవి. కెన్యాలో జరిగిన ఈ టోర్నీతోనే యువరాజ్‌ సింగ్‌, జహీర్‌ఖాన్‌ లాంటి స్టార్‌ ఆటగాళ్లు పరిచయమయ్యారు. కెన్యాతో తొలి మ్యాచ్‌లోనే జహీర్‌ మూడు వికెట్లు తీసి ఆకట్టు కున్నాడు.
దీంతో క్వార్టర్‌ ఫైనల్‌లో ఆస్ట్రేలియాతో తలపడాల్సి వచ్చింది. అప్పటికే ఆ జట్టు వరల్ట్‌ ఛాంపియన్‌ మరి. టెండూల్కర్‌ తనదైన శైలిలో ఆస్ట్రేలియా పేస్‌ బౌలర్లపై విరుచుకుపడినా, యువరాజ్‌ తానాడిన తొలిమ్యాచ్‌లోనే 84 పరు గులతో నాటౌట్‌గా నిలిచాడు. మంచి యార్కర్‌తో జహీర్‌ ఆస్ట్రేలియా కెప్టెన్‌ స్టీవ్‌వాను అవుట్‌ చేయడం మర్చిపోలేనిది. ఆస్ట్రేలియాపై విజయం తర్వాత సౌతాఫ్రికాతో సెమీ ఫైనల్‌ ఆటకు చేరింది టీమిండియా. ఈ మ్యాచ్‌లో గంగూలి 141 పరు గులు చేసాడు. 95పరుగుల తేడాతో టీమిండియా విజయం సాధించింది. ఫైనల్‌లో న్యూజిలాండ్‌తో బాగానే ఆడిన టీమిండియా క్రిస్‌ కెయిన్స్‌ వన్‌మ్యాన్‌ షోతో చేతులెత్తేసింది. ఆ మ్యాచ్‌లో గంగూలి 117 రన్స్‌ చేసాడు. అయినప్పటికీ 109 పరుగులకు నాలుగు వికెట్లు పడిపోయిన దశలో న్యూజిలాండ్‌ ఆల్‌రౌండర్‌ క్రిస్‌కెయిన్స్‌ 102 పరుగులు చేయడమే కాకుండా అజేయంగా జట్టును విజయం వైపు నడిపించాడు. ఐసీసీ ఛాంపియన్స్‌ ట్రోఫీ 2002: 2003 వరల్డ్‌ కప్‌కు ఐదు నెలల ముందు శ్రీలంకలో ఈ టోర్నీ జరిగింది. తన తొలిమ్యాచ్‌లోనే మహ్మద్‌కైఫ్‌ సెం చరీ చేసి జింబాబ్వేపై భారత్‌ను గెలిపించి పరు వునిలిపాడు. క్వార్టర్‌ ఫైనల్‌ మ్యాచ్‌లో ఓపెనర్లు గంగూలి(126), సెహ్వాగ్‌ (117నాటౌట్‌) లు సెం చరీలు సాధించారు. ఫలితంగా ఇంగ్లండ్‌ నిర్దే శించిన 269లక్ష్యం 39 ఓవర్లలోనే కరిగిపో యింది. తర్వాత దక్షిణాఫ్రికాతో మ్యాచ్‌లో సెహ్వాగ్‌ 59 పరుగులు చేయడమే కాకుండా మూడు వికెట్లు తీసి అద్భుత ప్రదర్శన చేసాడు.
యువరాజ్‌ సైతం ఈ మ్యాచ్‌లో 62 పరుగులు చేసాడు. 261 పరుగులను భారత్‌ నిర్దేశించగా, గిబ్స్‌భారీ ఇన్నింగ్స్‌తో ఒక వికెట్‌ నష్టానికి 195 పరుగులతో వున్న ఆజట్టు ఇక గెలిచేలా కనిపి స్తున్న దశలో కాలికి గాయంతో గిబ్స్‌ మైదానాన్ని వీడాల్సి వచ్చింది. ఇక అప్పటి నుంచి వరుస వికెట్లు పడటంతో ఆ జట్టు ఓడిపోయింది. ఫైనల్‌ చేరిన భారత్‌, వర్షం కారణంగా ఫైనల్‌ ఆగిపోవ డంతో మరో జట్టు శ్రీలంకతో కలసి సంయుక్తంగా ట్రోఫీని పంచుకుంది. 2004లో గ్రూప్‌ సిలో వున్న భారత్‌ కెన్యాతో మ్యాచ్‌లో గెలిచి పాకిస్తాన్‌తో ఓడిపోయింది. 200 పరుగులకే గ్రూప్‌ దశ మ్యాచ్‌లోనే పాకిస్తాన్‌పై ఆలౌట్‌ అయ్యింది. ఇర్ఫాన్‌ పఠాన్‌ 27 పరుగులకే మూడు వికెట్లు తీసి భారత్‌ శిబిరంలో ఆశలు రేపినా, చివరకు పై చేయి పాకిస్తాన్‌దే అయ్యింది. అత్యంత ఘోరమైన ప్రదర్శనతో భారత్‌ ఆటోర్నీ నుంచి నిష్క్రమించింది. 2006 టోర్నీలో కూడా భారత్‌ పేలవమైన ప్రదర్శన చేసింది. గ్రూప్‌ దశలో తానాడిన మూడు మ్యాచ్‌లలో ఒక్కటి మాత్రమే గెలిచి టోర్నీ నుంచి నిష్క్రమించింది.
2009లో దక్షిణాఫ్రికాలో జరిగిన టోర్నీ కూడా భారత్‌కు కలిసి రాలేదు. వెస్టీండీస్‌తో మ్యాచ్‌లో గెలిచి ఆస్ట్రేలియా, పాకిస్థాన్‌లపై భారత్‌ ఓడింది. ఫలితంగా సెమీస్‌కు దూరమైంది. 2013లో సత్తా చాటిన భారత్‌: ఈ టోర్నీలో లీగ్‌ దశలో భారత్‌ తానాడిని మూడు మ్యాచ్‌లోనూ విజయం సాధించి నేరుగా సైమీఫైనల్‌కు దూసు కెళ్లింది. ఈ టోర్నీలో అన్ని మ్యాచ్‌ల్లో కలిపి భారత్‌ ఓపెనర్‌ 363 పరుగుల స్కోరు సాధిం చాడు. మొదటి మ్యాచ్‌లో దక్షిణాఫ్రికాపై తన తొలి సెంచరీ, తర్వాత వెస్టీండీస్‌పై మరో సెంచరీ సాధించాడు. శ్రీలంకతో సెమీఫనల్‌లో ఏకంగా 181 ఆ జట్టును టీమిండియా కట్టడిచేసింది. వర్షం కారణంగా 20 ఓవర్లకు కుదించిన ఫైనల్‌ మ్యాచ్‌లో టీమిండియా తొలుత బ్యాటింగ్‌ చేసి 129 పరుగుల వద్ద ఆగిపోయింది. అశ్విన్‌ అద్భు తమైన ప్రదర్శన చేయడంతో ఆజట్టు 125 పరు గుల వద్ద నిలిచిపోయింది. కప్‌ భారత్‌ వశమైంది. మళ్లీ నాలుగేళ్లకు ఇప్పుడు లండన్‌లో జరుగుతున్న టోర్నీకి డిఫెండింగ్‌ ఛాంపియన్‌గా భారత్‌ బరిలో దిగనుంది.ఇప్పుడుటోర్నీకి ఫెవరెట్‌ కూడా భారతే.